Document ID: 32001D0288

Komisijas Lēmums
(2001. gada 3. aprīlis),
ar kuru attiecībā uz valsts zivju slimību references laboratoriju sarakstu groza Padomes Direktīvu 93/53/EEK, ar ko ievieš obligātos Kopienas pasākumus noteiktu zivju slimību ierobežošanai
(izziņots ar dokumenta numuru C(2001) 1012)
(Dokuments attiecas uz EEZ)
(2001/288/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 24. jūnija Direktīvu 93/53/EEK, ar ko ievieš obligātos Kopienas pasākumus noteiktu zivju slimību ierobežošanai [1], kurā jaunākie grozījumi izdarīti ar Direktīvu 2000/27/EK [2], un jo īpaši tās 18. panta otro daļu,
tā kā:
(1) Direktīvas 93/53/EEK 12. panta 1. punktā ir noteikts, ka dalībvalstis nodrošina, lai katrā dalībvalstī būtu izraudzīta valsts references laboratorija ar tādu materiāli tehnisko bāzi un ekspertiem, kas tai ļauj jebkurā laikā un jo īpaši tad, kad attiecīgā slimība parādās pirmo reizi, noteikt attiecīgā slimības izraisītāja tipu, apakštipu un paveidu, kā arī apstiprināt reģionālo diagnostikas laboratoriju iegūtos rezultātus.
(2) Valsts zivju slimību references laboratoriju saraksts ir noteikts Direktīvas 93/53/EEK A pielikumā.
(3) Šis saraksts ir jāatjaunina.
(4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Ar šo Direktīvas 93/53/EEK A pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2001. gada 3. aprīlī

Labels: 7
0
18
6